Source: https://tax-fin-lex.si/Zbirke/SodnaPraksaList?nodeId=37051974-01f1-47b3-a9d2-8aa56dd4acfe
Timestamp: 2020-07-06 02:47:33+00:00
Document Index: 2458564

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'Sodišče ', 'sodišče ', 'sodišče ']

VDS sodba Pdp 461/2004
VDS03189
ZDR člen 96, 97, 98, 99, 100, 101, 102, 96, 97, 98, 99, 100, 101, 102. Splošna kolektivna pogodba za gospodarske dejavnosti člen 17, 17/1, 17, 17/1.
odpoved - pogodba o zaposlitvi
Čeprav je komisija za razlago SKPgd sprejela razlago, da se 17. čl. SKPgd (razen razveljavljenega 2. odst.) uporablja v celoti, je takšna razlaga v nasprotju z novim ZDR. Ker je novi ZDR prešel na pogodbeni princip sklepanja in spreminjanja delovnega razmerja, ni več podlage za oblikovanje kategorij presežnih delavcev na podlagi predpostavke, da je delavce mogoče razporejati na drugo delo. Zato je v takem primeru potrebno upoštevati novi ZDR.
VDS sodba Pdp 1861/2003
VDS03190
ZDR člen 111, 111/1, 111/1-2, 111, 111/1, 111/1-2.
neopravičen izostanek - odpoved - pogodba o zaposlitvi
Ker je dokazano, da tožniku njegov nadrejeni ni odobril koriščenja ur, je bila tožnikova odsotnost z dela neopravičena. Podana izredna odpoved pogodbe o zaposlitvi je zato zakonita.
VSL sklep I Cpg 336/2005
VSL05551
ZGD člen 49a, 282, 284, 284/1, 286, 288, 49a, 282, 284, 284/1, 286, 288.
pooblastilo - sklic skupščine
Po določbi 1. odst. 284. čl. ZGD je treba skupščino sklicati, če delničarji, katerih skupni deleži dosegajo dvajsetino osnovnega kapitala, od uprave pisno zahtevajo sklic skupščine in navedejo namen in razloge. Na tak način lahko tudi zahtevajo, da se objavi predmet skupščinskega sprejemanja sklepov. Če zahtevi uprava družbe ne ugodi, lahko sodišče delničarje, ki so takšno zahtevo postavili, po 16. točki 49.a čl. ZGD pooblasti za sklic skupščine ali za objavo predmeta, o katerem naj sklepa skupščina. Gre za nepravdni postopek, v katerem sodišče manjšinskim delničarjem izda pooblastilo, če so v predlogu navedeni namen in razlogi. Sodišče v nepravdnem postopku ne presoja utemeljenosti predlogov, ta bo namreč predmet skupščinske obravnave.
VSL sklep III Cp 1733/2005
VSL50743
ZGD člen 416, 416. ZIZ člen 55, 55/1, 55/1-12, 55, 55/1, 55/1-12. ZFPPod člen 27, 27/4, 27, 27/4.
izvršba - ugovor - sprememba družbenika
Vpis spremembe družbenika v sodni register ima zgolj deklaratorni učinek, kar pomeni, da sprememba družbenika učinkuje že pred vpisom v sodni register in neodvisno od njega. S prenosom poslovnega deleža je v položaj dolžnika v celoti vstopil nov družbenik in s tem prevzel tudi obveznosti družbe v primeru njenega prenehanja po skrajšanem postopku.
VDS sklep Pdp 284/2005
VDS03158
ZPP člen 314, 314/1, 316, 316/1, 314, 314/1, 316, 316/1.
sodba na podlagi pripoznave - pravni interes
Ker je bilo tožniku s sodbo na podlagi pripoznave v celoti prisojeno tisto, kar je zahteval, nima pravnega interesa za pritožbo.
VSL sklep III Cpg 17/2005
VSL05560
ZPPSL člen 138, 138.
Pritožbeno sodišče po pregledu prijave terjatve v postopku prisilne poravnave in dopolnitve prijave terjatve z dne 26.5.2004 ugotavlja, da dopolnitev prijave terjatve ne predstavlja nove prijave terjatve, saj je upnik v njej zgolj obračunal obresti, ki jih je sicer v postopku prisilne poravnave že prijavil, do začetka stečajnega postopka, to je do dne 27.2.2004.
VDS sodba Pdp 448/2003
VDS03081
ZPDJVZ člen 18, 18. ZDR člen 36 f, 36f/3, 36 f, 36f/3.
odpravnina - trajno presežni delavec - upokojitev
Če delavec izpolnjuje pogoje za upokojitev, a se ne upokoji, ampak mu delovno razmerje preneha kot trajno presežnemu delavcu, je upravičen do odpravnine po 36.f čl. ZDR. Odločitve delavca, da se kljub izpolnjevanju pogojev za upokojitev ne bo upokojil, ni mogoče šteti za zlorabo pravic. ZPDJUZ je glede na ZDR speciali zakon, zato je potrebno pri odmeri odpravnine trajno presežnemu delalvcu uporabiti določbo 18. čl. ZPDJUZ. Glede na citirano določbo je kot osnova za odmero odpravnine določena neto plača in je zato tožnica upravičena do odpravnine, izračunane ob upoštevanju neto plače v zadnjih treh mesecih, ne glede na sicerjšno prakso, da je po 3. odst. 36.f čl. ZDR osnova za izračun odpravnine delavčeva bruto plača.
VSL sklep I Cpg 26/2002
VSL05611
ZUKZ člen 17, 20, 20-8.
posojilo - kreditna obveznost do tujine - zastopanje - ničnost
Pravno in poslovno sposobnost G.G., ki naj bi bila pravna prednica prvotožene stranke, je pravilno presojalo po slovenskem pravu, v skladu z akti o ustanovitvi delovne organizacije, saj se po določilu 17. člena Zakona o ureditvi kolizije zakonov s predpisi drugih držav v določenih razmerjih (v nadaljevanju ZUKZ; Ur.l. SFRJ št. 43/82), ki je veljal v sporih z mednarodnim elementom v času spornega posla, pripadnost pravne osebe določi po pravu države, v katerem je bila ustanovljena (17. člen). S pripadnostjo pravne osebe pa sta mišljeni tudi njena pravna in poslovna sposobnost. Tudi vprašanje obstoja pooblastila za sklepanje pravnih poslov, kot je sporni, je prvostopno sodišče pravilno ocenjevalo v skladu s sprejetimi pravnimi akti DO G.G.. Za presojo posojilne pogodbe se namreč v skladu z določilom 8. točke 20. člena ZUKZ uporabi kot odločilno pravo kraja, kjer je imel posojilodajalec ob prejemu ponudbe prebivališče oziroma sedež, v danem primeru torej nemško pravo. To pravo pa je, kot že rečeno, odločilno tudi za presojo učinkov neveljavnega zastopanja.
VSC sklep Cp 719/2005
VSC01100
ZPP člen 108, 108/1, 108/1-2, 145, 148.
nepopoln naslov tožene stranke - poprava tožbe - vročanje preko sodne deske - zavrženje tožbe
Vročitev pisanj preko sodne deske po čl. 145 ZPP je mogoče opraviti le za nadaljnje vročitve, če stranka ali njun zakonit zastopnik do vročitve odločbe druge stopnje spremeni svoj naslov, pa tega ne sporoči sodišču. Opravljena torej mora biti vročitev tožbe, saj mora biti tožena stranka obveščena o uvedbi pravdnega postopka. Tožnica bi v določenem roku za dopolnitev tožbe morala ugotoviti pravilen naslov toženke preko upravljalca zbirke podatkov v skladu s 148. čl. ZPP in sodišču v določenem roku za dopolnitev tožbe sporočiti pravilen naslov toženke.
VSL sklep II Cpg 336/2005
VSL05556
ZIZ člen 278, 278.
razveljavitev - rok za vložitev tožbe
Ker je upnik tožbo v opravičbo začasne odredbe vložil še predno je prvostopno sodišče odločilo o ustavitvi postopka po 1. odstavku 178. člena ZIZ, prvostopno sodišče ni imelo podlage za razveljavitev začasne odredbe, potem, ko je bila tožba že vložena.
VSL sklep I Cpg 279/2005
VSL07074
ZPP člen 81, 81/5, 190, 208, 81, 81/5, 190, 208.
prekinitev postopka - pravno nasledstvo - odsvojitev predmeta pravde
Pritožnik zatrjuje, da je terjatev pridobil v fazi unovčevanja premoženja tožnika v toku likvidacijskega postopka. Ob prenehanju tožeče stranke z zaključkom likvidacijskega postopka predmet pravde tako ni bil več del premoženja tožeče stranke, zato ga pritožnik ni pridobil kot prevzemnik preostalega premoženja iz likvidacije. Navedeno torej izključuje možnost, da bi pritožnik kot cesionar terjatve, ki je predmet pravde, kot pravni naslednik tožeče stranke prevzel pravdo.
VSL sodba, I Cpg 1355/2003
VSL05576
ZPPSDL člen 117. ZPSPP člen 26..
odpoved pogodbe o najemu poslovnih prostorov
Pritožnica je odškodninsko terjatev do tožeče stranke utemeljevala na neupravičenem enostranskem razdrtju najemnih pogodb s strani tožene stranke. 1. odst. 26.čl. ZPSPP določa, da se pogodba o najemu poslovnih prostorov odpoveduje sodno. Navedena določba uveljavlja posebno zaščito najemnika. Za uresničitev enostranskega odpovednega upravičenja s strani najemodajalca mora biti poleg podanega odpovednega razloga podan tudi dodaten pogoj, da je najemodajalec to svuje upravičenje uresničil z vložitvijo tožbe, oziroma naloga za izpraznitev poslovnih prostorov. Najemno razmerje v tem primeru preneha šele z učinkovanjem pravnomočne sodbe. To pa pomeni, da uveljavljanje odstopnega upravičenja izven sodnega postopka nima neposrednega učinka na najemno razmerje.
VSC sklep Cp 652/2005
VSC01089
ZIZ člen 34, 34/3, 38, 38/5, 34, 34/3, 38, 38/5.
Sodišče mora v vsakem konkretnem primeru posebej odločati o tem, kdaj so stroški potrebni. Predlog za nadaljevanje izvršbe z novim izvršilnim sredstvom je potreben izvršilni strošek v smislu V. odstavka 38. člena ZIZ, če je podan dve leti po vložitvi predloga za izvršbo, prvotno predlagana premičninska izvršba pa se sploh še ni začela opravljati.
VSL sodba I Cpg 773/2003
VSL06228
ZOR člen 100, 133/4, 154, 210, 100, 133/4, 154, 210. ZDDV člen 40.
davek na dodano vrednost - razlaga pogodbe - spremenjene okoliščine
Vsebina 2. člena pogodbe je po materialnopravni presoji sodišča druge stopnje jasna. Vrednost pogodbenih del je bila določena v bruto znesku 195.869.479,00 SIT. Pogodbeni stranki sta se izrecno dogovorili, da je davek od prometa storitev v višini 3 % po tarifni številki 2 vštet v pogodbeni znesek (3. odstavek 2. člena pogodbe). Cene se ne bodo spremenile tudi v primeru povečanja davščin (4. odstavek 2. člena pogodbe).
VSL sodba in sklep IV Cp 1576/2005
VSL50736
ZZZDR člen 4, 4/1, 4/2, 6, 78, 78/1, 78/2, 4, 4/1, 4/2, 6, 78, 78/1, 78/2. URS člen 53, 53. ZPP člen 410, 410/1, 410, 410/1.
dodelitev otroka v varstvo in vzgojo - koristi otroka - varstvo in vzgoja otroka
V tej zadevi se je moralo sodišče prve stopnje soočiti z zahtevno nalogo presoje utemeljenosti tožbenega zahtevka tožeče stranke, naj se mladoletni J zaupa v varstvo in vzgojo njej, ki je bil v konfrontaciji z zahtevkoma samega mladoletnega otroka in tožene stranke. Ker otroci uživajo posebno državno varstvo (53. člen Ustave RS), je postopalo povsem pravilno, ko je pri tehtanju nasprotujočih se zahtevkov kot temeljni kriterij upoštevalo zagotavljanje otrokove koristi.
VSC sklep Cp 1890/2004
VSC01096
ZPP člen 270, 270/1, 270/1-8, 270/3, 329, 329/2, 270, 270/1, 270/1-8, 270/3, 329, 329/2.
sklep procesnega vodstva - pisni odpravek sklepa - pravica do pritožbe
Zahteva stranke, da sodišče izda pisni sklep o razločitvi postopka, je neutemeljena. Sklep, ki je bil razglašen na naroku, se namreč strankam vroči v overjenem prepisu le, če je zoper njega dovoljena posebna pritožba, zoper sklepe procesnega vodstva, kamor sodi tudi sklep o razločitvi postopka, pa posebna pritožba ni dovoljena.
VSL sklep I Cpg 279/2005-
ZPP člen 81, 81/5, 190, 208..
VSL sodba I Cpg 1355/2003
ZPSPP člen 26, 26. ZPP člen 117, 117.
odpoved pogodbe - najem poslovnih prostorov
VSC sklep Cp 664/2005
VSC01090
ZDSS-1 člen 87.
stvarna pristojnost - odškodninska odgovornost
Če je bila tožba pri okrožnem sodišču vložena pred uveljavitvijo ZDSS-1 (torej pred 01.01.2005), je za sojenje pri delu in poklicne bolezni še vedno podana njegova stvarna pristojnost in ne pristojnost delovnega sodišča. Tako namreč določa 87. člen ZDSS-1.
VSL sklep I Cpg 307/2005
VSL05717
ZPP člen 80, 81, 81/5, 205, 205/1, 205/1-3, 205/1-4, 80, 81, 81/5, 205, 205/1, 205/1-3, 205/1-4.
sposobnost biti stranka - pravni interes za pritožbo
Zaradi prenehanja kot posledice stečaja tožena stranka tudi nima pravnega naslednika, ki bi lahko prevzel pravdo. Zato ne pride v poštev uporaba določbe 3. ali 4. točke 1. odstavka 205. člena ZPP o prekinitvi postopka (ki bi bila nesmiselna, saj se postopek nikoli ne bi mogel nadaljevati). Sposobnost biti stranka je torej procesna predpostavka, ki mora biti podana v vseh fazah postopka. Za postopek s pritožbo kot rednim pravnim sredstvom to pomeni, da mora ta procesna predpostavka obstajati ves čas, od njene vložitve do odločitve pritožbenega sodišča.